17.7.2023
SK
Úradný vestník Európskej únie
C 252/17
3.
Má sa článok 49 ods.
3 Charty základných práv Európskej únie vykladať v tom zmysle, že umožňuje uložiť páchateľom trestného činu podľa článku 313-6-2 code pénal (trestný zákonník), ktorý bol zavedený francúzskym zákonom z 12. marca 2012, pokutu vo výške stanovenej v tomto článku, a to až do výšky 15 000 eur a v prípade opakovaného priestupku vo výške 30 000 eur, s prihliadnutím na jednej strane na obmedzujúcu povahu zavedených právnych predpisov a na druhej strane na menej závažnú povahu spáchaných činov? 4.
Majú sa zásada právnej istoty zakotvená Súdnym dvorom Európskej únie ako všeobecná zásada práva Európskej únie a článok 49 ods.
1 Charty základných práv Európskej únie, ktorý zakotvuje zásadu zákonnosti trestných činov a trestov, vykladať v tom zmysle, že povoľujú zachovať článok 1 francúzskeho zákona z 27. júna 1919, ktorý na jednej strane neumožňuje dotknutým osobám zistiť, či sa ich predaj alebo prevod týka podporovanej alebo zvýhodnenej vstupenky, hoci táto okolnosť zakladá ich trestnú zodpovednosť, a na druhej strane neumožňuje trestne stíhaným osobám presne poznať uloženú sankciu, keďže táto sankcia je vyjadrená v starých frankoch bez výslovného odkazu na platné ustanovenia? 5.
Majú sa zásada právnej istoty zakotvená Súdnym dvorom Európskej únie ako všeobecná zásada práva Európskej únie a článok 49 ods.
1 Charty základných práv Európskej únie, ktorý zakotvuje zásadu zákonnosti trestných činov a trestov, vykladať v tom zmysle, že bránia uplatneniu článku 313-6-2 francúzskeho trestného zákonníka, ktorý vedie k neistote osoby, ktorá vystavuje alebo poskytuje prostriedky na predaj vstupeniek na podujatie alebo predstavenie, keďže táto osoba nemôže vedieť, či predajca získal alebo nezískal povolenie producenta, organizátora alebo majiteľa práv na využívanie, hoci pojem organizátora nie je v uplatniteľných ustanoveniach jasne definovaný? 6.
Prispieva článok 313-6-2 francúzskeho code pénal (trestný zákonník) k vysokej úrovni ochrany spotrebiteľa, ako to vyžaduje právo EÚ a ako je zakotvené v článku 38 Charty základných práv Európskej únie, keďže toto ustanovenie trestného práva umožňuje bojovať proti špekuláciám s vstupenkami prostredníctvom neoprávnených sprostredkova­ teľov? 7.
Nie je zákaz ďalšieho predaja vstupeniek osobou, ktorá nie je organizátorom alebo producentom predstavenia alebo osobou, ktorá na to získala jeho povolenie, zavedený článkom 313-6-2 code pénal (trestný zákonník), v rozpore so zásadou hospodárskej súťaže zakotvenou v práve Únie (články 101 až 109 ZFEÚ)? 8.
Neposkytuje článok 313-6-2 code pénal (trestný zákonník) výlučné právo organizátorom predstavení v rozpore s článkom 106 [ods.] 1 ZFEÚ, keďže týmto organizátorom poskytuje monopol na predaj ich vstupeniek?
Návrh na začatie prejudiciálneho konania, ktorý podal Sąd Apelacyjny w Warszawie (Poľsko) 24. marca 2023 – S. S.A./C. sp. z o.o.
(Vec C-197/23, S.)
(2023/C 252/19) Jazyk konania: poľština Vnútroštátny súd, ktorý podal návrh na začatie prejudiciálneho konania Sąd Apelacyjny w Warszawie
Účastníci konania pred vnútroštátnym súdom Žalobkyňa: S. S.A.
Žalovaná: C. sp. z o.o.
Prejudiciálne otázky 1.
Majú sa článok 2, článok 6 ods.
1 a 3 a článok 19 ods.
1 druhý pododsek Zmluvy o Európskej únii v spojení s článkom 47 Charty základných práv Európskej únie vykladať v tom zmysle, že súd prvého stupňa členského štátu Európskej únie, v ktorom zasadá samosudca tohto súdu, ktorý bol určený na prejednanie veci v zjavnom rozpore s ustanoveniami vnútroštátneho práva o prideľovaní vecí a vytvorení a zmene zloženia súdu, nie je nezávislým, nestranným súdom, vopred zriadený zákonom, ktorý by zabezpečoval účinnú súdnu ochranu?